kardosdrur/scandi-wiki huggingface dataset:
Dybe net

Det dybe net (alternativt usynlige net eller skjulte net; eng.: deep web, invisible net, hidden net) er en betegnelse for den del af Internettet der ikke er indekseret af søgemaskiner. Det modsatte af det dybe net, dvs. den del af Internettet der er indekseret af søgemaskiner, kaldes for overflade-nettet (eng.: surface web). Det estimeres at det dybe net er adskillige størrelsesordner større end overflade-nettet.

Betegnelsen usynlig net (invisible net) om internetsider der ikke var registreret hos en søgemaskine, blev første gang taget i brug i 1994 af Jill Ellsworth

Det dybe net omtales nogle gange i sammenhæng med det mørke net (dark web) og mørke netværk (dark net). Mørke net og mørke netværk anvendes dog især om den del netværket som benytter sig at det almindelige netværk, men anvender specifik software eller protokoller som eksempelvis peer-to-peer netværk eller anonyme netværk.

De kendteste typer inkluderer Tor Project (The Onion Router) og DuckDuckGo.

Typer 
Det dybe net kan klassificeres i følgende kategorier:
 Dynamiske sider – ikke statiske internetsider der bliver dynamisk genereret som svar på en forespørgelse.

 Sider uden henvisninger – internetsider der ikke er henvist til fra andre internetsider, som kan forhindre internet edderkopper i at nå dem. Som isolerede øer i internettet.

 Scriptede sider – internetsider der kun er henvist til af scriptgenererede henvisninger, f.eks. JavaScript, såvel som indhold der bliver dynamisk hentet fra web serverer via. f.eks. Flash- eller AJAX-løsninger.

 Ikke HTML/tekst indhold – indhold i filformater ikke, eller kun i begrænset omfang, håndteret af søgemaskiner. F.eks. multimedia (billeder og video) eller PDF (Google indekserer kun de første 120 kb af en PDF fil), såvel som komprimeret og krypteret materiale.

 Private sider – internetsider der kræver registrering og er bruger og kodeordsbeskyttede.

 FTP-servere - FTP-servere der kræver at brugeren har IP-adressen og kodeordet til serveren.

 Internetedderkop begrænset – internetsider der ved hjælp af HTMLsyntaks prøver at begrænse søgemaskiner i at indeksere dem.

 Kontekstdynamiske sider – internetsider der ændre indhold efter omstændighederne, f.eks. er sprogspecifikke.

Størrelse 
Ifølge en undersøgelse (Bergman 2001) er det dybe net omkring 400-450 gange så stort som overflade-nettet. En undersøgelse fra University of California, Berkeley i 2003 kom frem til at overflade-nettet havde en størrelse på omkring 167 terabyte, mens det dybe net havde en størrelse på 91.850 terabyte (91,8 petabyte; derudover var der 440 petabyte gemt i email). Der er mindst 200.000 dybe net internetsites, hvoraf alene de 60 største indeholder omkring 750 terabyte. Det dybe net er den hurtigst voksende del af internettet, og mere end 95 % af nettet er frit og gratis tilgængeligt.

Referencer 

World Wide Web
Alice Walker

Alice Walker (født 9. februar 1944) er en amerikansk forfatter. 

Hun var det ottende og yngste barn af Minnie Tallulah Grant og Willie Lee Walker. Hun blev i sin barndom karakteriseret som forsigtig og blev yderligere meget genert pga. en ulykke, der gjorde hende blind på det øje og gjorde hende til offer for mange drillerier og misforståelser fra hendes families side. Dette skete i en alder af kun otte. 

Alt dette ændrede sig dog 6 år senere, hvor en læge fjernede arvævet fra hendes øje, men selvom hun både blev kåret til afslutningsballets dronning (prom queen) og fik det højeste karaktergennemsnit i sin afgangsklasse (valedictorian), følte hun sig stadig som en outsider, og havde trang til i ensomhed at skrive og læse poesi. I 1961 begyndte hun på Spelman College, som er et højt anset universitet for afroamerikanske kvinder. 

I løbet af de to år, hvor hun var i Atlanta, blev hun involveret i borgerettighedsbevægelsen, for derefter at flytte til Sarah Lawrence College i New York. Her fortsatte hun med at være involveret i borgerrettighedsbevægelsen og mødte i denne sammenhæng Martin Luther King Jr. Hun hjalp med at registrere sorte vælgere i Georgia, og disse oplevelser har blandt andet dannet grundlag for mange digte og foredrag. Hun har endvidere rejst i Afrika. 

Hun er en kendt antisemit.

Romanforfattere fra USA
Novelleforfattere fra USA
Essayister fra USA
Digtere fra USA
Faglitterære forfattere fra USA
Haßfurt

Haßfurt er en by i Bayern i Tyskland. Byen er hovedstad i Landkreis Haßberge og ligger ved floden Main. Den ligger cirka 20 km øst for Schweinfurt og 30 km nordvest for Bamberg, samt cirka 40 km nordøst for Würzburg.

Byen har 13.502 indbyggere (2006).

Eksterne henvisninger 
 Haßfurt am Main  

Byer i Bayern
Landkreis Haßberge
Tittmoning

Tittmoning er en tysk by med 6.151 indbyggere i grænseområdet mellem Tyskland og Østrig. Den ligger ved floden Salzach.

I 1971-1978 blev de tidligere kommuner Kay, Asten, Kirchheim og Törring indlemmet i Tittmoning.

Joseph Alois Ratzinger (den senere Pave Benedikt 16.) boede i Tittmoning fra 1929 til 1932.

Eksterne henvisninger 
 Tittmonings hjemmeside

Byer i Bayern
Lünen

Lünen er en by i Tyskland i delstaten Nordrhein-Westfalen med cirka 90.000 indbyggere. Byen ligger i kreisen Unna nord for Dortmund ved floden Lippe.

Kendte bysbørn 
 Max Raabe

Henvisninger 

Byer i Nordrhein-Westfalen
Afsnit af Alias

Alias er en amerikansk tv-serie med Jennifer Garner i hovedrollen som Sydney Bristow. Serien består af 105 afsnit fordelt på fem sæsoner, og løb fra 2001 til 2006.

Sæson 1 (2001-2002)

Sæson 2 (2002-2003)

Sæson 3 (2003-2004)

Sæson 4 (2004-2005)

Sæson 5 (2005-2006) 

Alias
Bornholms Frie Idrætsskole

Bornholms Frie Idrætsskole er en friskole og prøveforberedende skole i Nyker på Bornholm. Skolen tilbyder Folkeskolens Afgangsprøve og
har 202 elever, fordelt på 0.-9. klassetrin i ét spor. Der er SFO for 0.-3. klasse og børnehave. Skolen har 38 ansatte.

Bornholms Frie Idrætsskole er en skole med fokus på idræt og ernæring. Der er fem ugentlige idrætstimer. Der er en obligatorisk madordning med sund og nærende kost, og eleverne undervises i ernæring.

Eksterne kilder/henvisninger 
 Bornholms Frie Idrætsskole

Friskoler i Danmark
Frie Idrætsskole
Uddannelse på Bornholm
Sport på Bornholm
Menden

Menden (Sauerland) er en by i Tyskland i delstaten Nordrhein-Westfalen med cirka 55.000 indbyggere. Byen ligger i Kreisen Märkischer Kreis i nordenden af Sauerland nær floden Ruhr.

Historie 
Den første kirke i Menden blev bygget i 800-tallet. Fra 1180 blev området omkring Menden en del af Köln-området, men eftersom det lå ved grænsen til jarldømmet Mark, blev der ofte kæmpet om det. I 1276 fik Menden byrettigheder. Industrialiseringen startede tidligt, i 1695 blev produktionen af nåle den første industri, senere efterfulgt af kalkstensprodukter som cement. I 1816 blev Menden en del af Preussen efter at have været under Hessen i 13 år. I 1975 blev byen slået sammen med flere tidligere selvstændige kommuner.

Henvisninger 

Byer i Nordrhein-Westfalen
Hanse
Project Helix

Projekt Helix er et projekt i tv-serien Alias, der tillader personer at ændre deres genstruktur, således at de imiterer en anden persons DNA.
Salzgitter

Salzgitter er en by i Tyskland i delstaten Niedersachsen med omkring 103.000 indbyggere. Byen ligger mellem Hildesheim og Braunschweig. Sammen med Wolfsburg og Braunschweig er Salzgitter en af syv Oberzentren i Niedersachsen (et slags storbyområde). Byens areal er et af de største i Tyskland.

Byen er forbundet til Mittellandkanal og Elbe-Seitenkanal via floden Innerste. De nærmeste byer er Braunschweig 23 km mod nordøst og Hannover 51 km mod nordvest.

Byen grundlagdes i 1942, og sammen med Wolfsburg, Leverkusen og Eisenhüttenstadt er Salzgitter derfor en af de få byer i Tyskland, som grundlagdes i 1900-tallet.

Historie 

Salzgitter har sit ophav i begyndelsen af 1300-tallet omkring nogle saltkilder nær landsbyen Verpstedt (senere Vöppstedt). Navnet udviklede sig fra nabolandsbyen Gitter og blev først nævnt i 1347. Efter 200 år med saltværk ved forskellige kilder fik bønderne i området, som i dag er Salzgitter, byrettigheder, men mistede disse, da byen kom ind under hertugdømmet Braunschweig-Lüneburg i begyndelsen af 1500-tallet. Da byen blev overført til Preussen i 1803, fik Salzgitter igen byrettigheder, men i 1815 blev de atter fjernet, da den blev en del af Kongedømmet Hannover.

I 1830 blev der oprettet et saltbad i Salzgitter.

Efter at Kongedømmet Hannover blev en del af Preussen i 1866, blev Salzgitter en kommune i Preussen og fik byrettigheder igen i 1929. Før dette var Vorsalz og Liebenhall blevet indlemmet (1926, 1928). I 1936 blev Kniestedt indlemmet, og i 1938 landsbyen Gitter. Fra 1942 havde den unge by fået 29 bydele. 1. april 1942 blev den kreisfrie by Watenstedt-Salzgitter (omdøbt til Salzgitter i 1951) dannet ved, at landkreisene Goslar og Wolfenbüttel blev slået sammen med byen Salzgitter.

I 1937 begyndte man minedrift efter jernmalm, og et jernværk blev bygget. I oktober 1942 blev der oprettet en underafdeling af koncentrationslejren Neuengamme til at huse slavearbejdere til jernværkerne.  Denne lejr havde 2.800 fanger. Der var tre koncentrationslejre i Salzgitter under krigen, og byen blev hårdt ramt af amerikanske og britiske bombeangreb. Efter krigen blev Braunschweig med Salzgitter en del af delstaten Niedersachsen.

Eksterne henvisninger 

 
Kredsfrie byer i Niedersachsen
Pirmasens

Pirmasens er en by i den tyske delstat Rheinland-Pfalz, i det vestlige Tyskland, ikke langt fra grænsen til Frankrig.

Eksterne henvisninger 

Byer i Rheinland-Pfalz
Cirkulærdikroisme

Circulærdikroisme (CD) er en slags spektroskopi som udnytter at mange molekyler absorberer venstre- og højredrejet polariseret lys forskelligt.
CD kan blandt andet anvendes til at bestemme enantiomerers struktur og proteiners sekundære struktur.

Spektroskopi
Joe Strummer

John Graham Mellor (født 21. august 1952, død 22. december 2002) bedre kendt som Joe Strummer var medstifter, sangskriver og sanger/guitarist i det engelske punkband The Clash.
Han stiftede senere The Mescaleros og var en overgang med i det irsk/engelske folkpunk band The Pogues.

De tidlige år 1952-1976 
Joe Strummer blev født i Ankara d. 21. august 1952 som en af 9 søstre og brødre. Eftersom Strummers far var diplomat flyttede familien meget, og som 9 årig begyndte Strummer og hans storebror David på City of London Freemen's School. Gennem denne tid så Strummer nærmest ikke sine forældre og han udviklede en kærlighed til rockmusik.

I 1973 flyttede Strummer til Newport i Wales for at gå på Newport College of Art, han droppede dog tidligt ud. Mens han var i Wales dannede han gruppen The Vultures hvor Strummer var sanger og guitarist. Bandet spillede i et års tid hvorefter de gik hver til sit. Strummer flyttede nu til London hvor han startede et nyt band, The 101'ers, med sine værelseskammerater.

The Clash 1976-1986 
Den 3. april 1976 var et ungt band ved navn Sex Pistols opvarmningsband for The 101'ers og Strummer kunne godt lide deres lyd.
Noget tid efter showet blev Strummer opsøgt af Mick Jones der ville have Strummer til forsanger for sit band, allerede før Strummer blev en del af dette band gik det i opløsning og Strummer dannede sammen med Jones The Clash.
Den 25. januar 1977 skrev The Clash under på en kontrakt med CBS Records.

The Clash var det mest anderledes musikalske og mest politiske af de tidlige engelske punkbands. Deres sange handlede bl.a. om social ulighed, racisme, arbejdsløshed og politi brutalitet. Strummer selv var involveret i Anti-Nazi League og Rock Against Racism campaigns, og deltog i en koncertrække kaldet Rock Against the Rich.

Referencer

Eksterne henvisninger 
 
 

Sangere fra England
The Pogues
Folkrockmusikere
Punkmusikere
Briter i 1900-tallet
Briter i 2000-tallet
Radbrækning

Radbrækning er en gammel henrettelsesmetode. Radbrækning brugtes efter Danske Lov i forbindelse med de groveste forbrydelser. 

Den dømte fik fastspændt på skafottet knust sine knogler med en kølle eller et vognhjul. (Ordet er afledt af tysk "Rad" – "hjul") Den dømte kunne blive radbrækket "fra neden" eller "fra oven". At blive "radbrækket fra neden" var den værste straf; bøddelen knuste tæer, ankler, skinneben, lårben etc., indtil han nåede til nakken. At blive "radbrækket fra oven" betød, at bøddelen med det første slag knuste nakkehvirvlerne på den dømte og først derefter knuste brystkasse, lårben, skinneben etc. 

Radbrækingen blev normalt fulgt af at kroppen flettedes på et hjul, som blev sat på en stage (hjul og stejle), der fik lov til at stå på galgebakken indtil alle knoglerne var faldet ned.

Straffen er sandsynligvis ikke brugt i kongeriget Danmark efter omkring 1700.

Henrettelse
Tortur
Terrifying

" Terrifying" er en sang fra rock ’n’ roll bandet The Rolling Stones, og udgivet som single fra bandets album Steel Wheels

Sangen blev skrevet af Mick Jagger og Keith Richards tidligt i 1989. 

Musikerne der indspillede nummeret bestod af Jagger der sang, mens Richards og Ron Wood spillede elektriske guitarer. Bass, trommer og orgel blev spillet af henholdsvis Bill Wyman, Charlie Watts og Chuck Leavell. Roddy Corimer spillede nummerets trompet, mens Matt Clifford spillede keyboard. Koret til sangen bestod af Richards og Lisa Fischer .

Singlen blev udgivet i august, 1989, og blev nummer 82. på UK Singles Chart. Bedre gik det på US Mainstream Rock hvor den fik en 8. plads.

Eksterne henvisninger 

Officiel tekst
Se The Rolling Stones ”Terrifyring” fra 1989

Fodnote 

Rolling Stones-sange
Singler fra 1990
Moers

Moers er en by i Tyskland i delstaten Nordrhein-Westfalen med omkring 106.000 indbyggere. Byen ligger i Kreis Wesel ved den venstre bred af Rhinen, 7 km vest for stedet stedet hvor floderne Rhinen og Ruhr løber sammen i Duisburg. 13 km længere mod syd ligger Krefeld.

Henvisninger 

Byer i Nordrhein-Westfalen
Hattingen

Hattingen er en by i Tyskland i delstaten Nordrhein-Westfalen med cirka 55.000 indbyggere. Byen ligger i kreisen Ennepe-Ruhr ved floden Ruhr, syd i Ruhrområdet. Byen har et historisk bycentrum.

Nabobyerne er Bochum, Essen, Sprockhövel, Velbert, Witten og Wuppertal.

Henvisninger 

Byer i Nordrhein-Westfalen
Hanse
Velbert

Velbert er en by i Tyskland i delstaten Nordrhein-Westfalen med cirka 90.000 indbyggere. Byen ligger i kreisen Mettmann og er kendt for den 300 meter høje radiomast Sender Langenberg.

Geografi 

Velbert ligger i åsen Berg, cirka 20 km nordøst for Düsseldorf og 12 km nordvest for Wuppertal ved den venstre bred af floden Ruhr.

Velbert ligger i den højeste del af Berg og gennemsnitshøjden i byen er 230 meter over havet. Det højeste punkt er 303 meter, ved Hordt-Berg, og det laveste er cirka 80 meter ved Nierenhof am Deilbach.

Eksterne henvisninger 

Byer i Nordrhein-Westfalen
Witten

Witten er en by i Tyskland i delstaten Nordrhein-Westfalen med 99.976 indbyggere. Byen ligger i kreisen Ennepe-Ruhr ved floden Ruhr, syd i Ruhrområdet.

Nabobyerne er Bochum, Dortmund, Herdecke, Wetter (Ruhr), Sprockhövel og Hattingen.

Historie 
Witten blev først nævnt i 1214, men bydelen Herbede (som var en del af byen i 1975) går helt tilbage til 851. Byen var en graveby fra 1578. I 1975 var Witten en del af Ennepe-Ruhr-Kreis og er i dag den største by her. 1975 var også det første år Witten fik mere end 100.000 indbyggere, grænsen for en storby (Großstadt) i Tyskland.

Eksterne henvisninger 

Byer i Nordrhein-Westfalen
Hanse
Bocholt

Bocholt er en by i Tyskland nordvest i delstaten Nordrhein-Westfalen med cirka 75.000 indbyggere. Byen ligger i kreisen Borken, 4 km fra grænsen til Holland.

Historie 

Bocholt blev først nævnt i skriftlige kilder i 779, da Karl den store vandt et slag mod sakserne i nærheden. Bosætningen er sandsynligvis meget ældre end dette. Biskop Dietrich III von Isenburg fra Münster gav Bocholt byrettigheder i 1222.

Henvisninger 

Byer i Nordrhein-Westfalen
Hanse
Dormagen

Dormagen er en by i Tyskland i delstaten Nordrhein-Westfalen med cirka 65.000 indbyggere. Den ligger i kreisen Rhein-Kreis Neuss mellem Düsseldorf, Köln og Mönchengladbach på den vestlige bred af Rhinen.

Dormagen blev grundlagt i år 50 e.kr. med navnet Durnomagus.

Henvisninger 

Byer i Nordrhein-Westfalen
Det Republikanske Parti

Det Republikanske Parti kan henvise til flere politiske partier:

 Republikanske parti (USA) - Et amerikansk politisk parti
 Tjóðveldi - Et færøsk politisk parti
Susanne Munk Wilbek

Susanne Munk Wilbek (tidl. Lauritsen) (født 12. oktober 1967 i Hvorslev) er en tidligere dansk målvogter i håndbold og træner. Hun spillede 171 landskampe for Danmark og lavede 3 mål. Det blev også til 25 ungdoms-landskampe. Hun kom 1985 til Viborg HK fra Vellev IF.

Munk Wilbek har siden 2017, været assistenttræner i Viborg HK.

Hun har siden 10. december 1994 været gift med Ulrik Wilbek med hvem hun har to børn.

Resultater 

 1987: Ungdoms-VM-sølv
 1993: VM-sølv, sølv i det danske mesterskab
 1994: EM-guld, Europa Cup, dansk mester
 1995: VM bronze, dansk mester
 1996: OL-guld, EM-guld, DM-guld
 1997: VM-guld, DM-guld, Champions League-sølv
 1998: EM-sølv, DM-sølv, nordisk mester, EHF-Cup

Kilde 

 Profil på Viborg HK's hjemmeside.

Håndboldspillere fra Danmark
Håndboldspillere fra Viborg HK
Håndboldtrænere fra Viborg HK
Olympiske mestre fra Danmark
Medaljevindere fra Danmark ved sommer-OL 1996
Euskirchen

Euskirchen er en by i Tyskland i delstaten Nordrhein-Westfalen med cirka 55.000 indbyggere. Byen er administrationssæde i kreisen Euskirchen og ligger ved floden Erft.

Selv om Euskirchen i dag er en moderne handelsby, har byen en historie som går 700 år tilbage i tiden, og den fik bystatus i 1302.

Attraktioner 

Dele af den gamle bymur og tre af forsvarstårnene står tilbage. Mange turister kommer til Euskirchen siden byen ligger nær de to storbyer Köln og Bonn, som ligger nordøst for byen. I syd ligger åslandskabet Eifel.

Henvisninger 

Byer i Nordrhein-Westfalen
Kevin DuBrow

Kevin DuBrow (29. oktober 1955 – 25. november 2007) var en amerikansk vokalist. Han var mest kendt som forsanger for heavy metal-bandet Quiet Riot. Han døde november, 2007. Døden skyldes hans kokain-misbrug.

Eksterne henvisninger 

Sangere fra USA
Siegen

Siegen er en by i Tyskland i delstaten Nordrhein-Westfalen med omkring 104.000 indbyggere. Byen ligger ved floden Sieg i landkreisen Siegen-Wittgenstein hvor den er administrationssæde.

Historie 

Navnet Siegen kommer sandsynligvis fra det keltiske navn på floden Sieg. Det er derimod uklart om der er sammenhæng mellem dette navn og den germanske stamme Sicambri, som levede her i før-kristen tid. De første skriftlige kilder om byen, da kaldt Sigena, går tilbage til 1079. Hovederhverv i byen var i lange tider minedrift, hvilket man kan se med de mange miner indenfor bygrænserne.

I 1224 hørte Siegen til greven af Nassau, Heinrich den rige, og Engelbert II af Berg, ærkebiskop af Köln, efter at sidstnævnte overførte halvdelen af ejendommen til førstnevnte. Oberes Schloss var allerede bygget på denne tid. 19. oktober 1303 fik Siegen byrettigheder. Byen var delt mellem de to overherrer frem til 1381 da Nassau overtog hele ejerskabet.

I 1500-tallet blev der bygget bymure rundt om Siegen med seksten tårne og tre byporte, og også en stor borg. Byen blev flere gange ramt af bybrande, blandt andet i 1592 og 1695.

I 1700-tallet blomstrede minedriften, sammen med jord- og skovbrug. Da prins Vilhelm 1. af Nederlandene nægtede at deltage i Rhinforbundet, grundlagt af Napoleon, blev han fjernet fra tronen af den franske kejser, og Siegerland gik til Storhertugdømmet Berg. Efter Napoleons fald i 1815 fik Vilhelm I sine tidligere tyske områder tilbage, men afstod disse til Preussen i bytte mod storhertugdømmet Luxembourg.

I 1923 blev Siegen taget ud af landkreisen med samme navn og blev en kreisfri by. I 1975 mistede Siegen igen denne status og blev en del af den nyoprettede landkreis Siegen-Wittgenstein.

Under anden verdenskrig blev Siegen bombet flere gange af de allierede på grund af en vigtig jernbanelinje som gik gennem byen.

Eksterne henvisninger 

 Information om Siegen

Byer i Nordrhein-Westfalen
MON 863

MON 863 eller helt præcist: MON-ØØ863-5 er en genmodificeret majstype, der er fremstillet og patenteret af firmaet Monsanto. Produktet har været godkendt til dyrkning i USA siden 2003, og blev godkendt efter en ansøgning til de hollandske myndigheder. Med deres godkendelse er hele EU forpligtet til at acceptere godkendelsen af majsen. Denne majstype er modificeret sådan, at den rummer et "cry3Bb1" gen fra Bacillus thuringiensis subsp. kumamotoensis. Det er et gen, som sætter planten i stand til at producere bakteriegift, som dræber skadegørende larver. Desuden rummer planten "nptII-genet" fra Escherichia coli, som giver resistens over for aminoglycosiderne kanamycin og neomycin (det er en markør, der virker ved, at planten er resistent over for antibiotika).

I forbindelse med godkendelsen blev der rejst tvivl om det statistiske materiale vedrørende fodringsforsøg med rotter, som Monsanto havde baseret sin ansøgning på. Påstanden lød fra Greenpeace og andre kritikere, at materialet viste, at rotterne fik formindskede nyrer og blodproblemer, når de blev fodret med MON 863. Denne påstand blev først afvist af EU's godkendende myndighed, Den Europæiske Fødevaresikkerhedsautoritet (European Food Safety Authority), og senere af Monsanto selv, der henviste til det 1.130 sider store dokument med forsøgsresultaterne. Dokumentet er dog hemmeligstemplet, sådan at ingen kan få at se, hvordan resultaterne reelt ser ud.

En retssag i Tyskland blev den 9. juni 2005 afgjort sådan, at materialet skulle frigives. Ved appelretten blev dommen opretholdt, og den 20. juni samme år fik Monsanto ordre til at offentliggøre dokumentationen. Det var imidlertid umiddelbart før myndighederne skulle træffe afgørelse om at tillade majsen som menneskeføde, og den nåede ikke at få nogen virkning. En tilsvarende sag i Sverige venter endnu på sin afgørelse, men Monsanto fastholder også dér, at dokumentet rummer fabrikationshemmeligheder og derfor ikke kan offentliggøres. Forslaget om at slette de dele af dokumentet, som rummer oplysninger om patentet, er ikke blevet kommenteret af firmaet.

Se også 
 Genetik
 Genetisk modificeret organisme
 Gensplejsning

Eksterne links
 Kommissionens beslutning af 8. august 2005 om markedsføring i medfør af Europa-Parlamentets og Rådets direktiv 2001/18/EF af et majsprodukt (Zea mays L. linje MON 863)
 Organic Consumers Association: Monsanto's Secret Study Shows Health Hazards of New GE Corn 
 Monsanto Company: MON 863 YieldGard Rootworm maize Q&A – March 2007

Korn
Forurening
Nytteplanter
Genteknologi
Sean Taylor

Sean Michael Maurice Taylor (1. april 1983 i Miami, Florida, USA – 27. november 2007 i Miami, Florida) var en amerikansk udøver af amerikansk fodbold. Han spillede free safety for Washington Redskins i NFL. Sean Taylor blev draftet som nummer 5 i 1. runde af draften i 2004.

Den 26. november 2007 blev Taylor skudt af en indbrudstyv i sit hjem i Palmetto Bay i Florida. Taylor der rigtig skulle have været i Washington var hjemme i Florida på grund af en 3 ugers lang skade. Hans kæreste Jackie Garcia havde gemt sig under sengen med deres barn, hvor hun så ringede 911. Den sårede Taylor blev fløjet til Miami med helikopter hvor han blev opereret. Han havde mistet store mængder blod og befandt sig i koma. Taylor døde dagen efter af blodmangel. Det var Richard Sharpstein der bragte nyheden ud til medierne, der havde hørt det af Taylors far.

Amerikansk fodbold-spillere fra Florida
Amerikansk fodbold-safetys
Personer fra Miami